RADVILIŠKIO RAJONO SAVIVALDYBĖS TARYBA

SPRENDIMAS

DĖL TARPTAUTINIO BENDRADARBIAVIMO SUTARČIŲ SU BALTARUSIJOS RESPUBLIKOS MINSKO RAJONO VYKDOMUOJU KOMITETU, NESVYŽIAUS RAJONO VYKDOMUOJU KOMITETU IR HORKŲ RAJONO VYKDOMUOJU KOMITETU NUTRAUKIMO

2022 m. kovo 4 d. Nr. T-673

Radviliškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 42 punktu, 18 straipsnio 1 dalimi, atsižvelgdama į Baltarusijos Respublikos vykdomus karo veiksmus prieš nepriklausomą Ukrainos Respubliką, pažeidžiant tarptautinės teisės normas, tarptautines sutartis ir visų tarptautinių normų šiurkštų pažeidimą, nusikaltimą prieš žmoniškumą, Radviliškio rajono savivaldybės taryba nusprendžia:

1. Vienašališkai nutraukti 2019 m. gegužės 11 d. pasirašytą tarptautinio bendradarbiavimo sutartį su Baltarusijos Respublikos Minsko rajono vykdomuoju komitetu (sutartis pasirašyta vadovaujantis Radviliškio rajono savivaldybės tarybos 2019 m. gegužės 6 d. sprendimu Nr. T-13).

2. Vienašališkai nutraukti 2013 m. gruodžio 19 d. pasirašytą tarptautinio bendradarbiavimo sutartį su Baltarusijos Respublikos Nesvyžiaus rajono vykdomuoju komitetu (sutartis pasirašyta vadovaujantis Radviliškio rajono savivaldybės tarybos 2013 m. gruodžio 19 d. sprendimu Nr. T-666).

3. Vienašališkai nutraukti 2011 m. gegužės 7 d. pasirašytą susitarimą dėl prekybinio, ekonominio, mokslinio, techninio bendradarbiavimo su Baltarusijos Respublikos Mogiliovo apskrities Horkų rajono vykdomuoju komitetu (susitarimas pasirašytas vadovaujantis Radviliškio rajono savivaldybės tarybos 2011 m. kovo 24 d. sprendimu Nr. T-1176).

Savivaldybės meras	Vytautas Simelis